**Privitak IV – Model ugovora za dodjelu financijske potpore za Erasmus+ studij i stručnu praksu**

[Ovaj predložak se može prilagoditi od strane NA ili organizacije pošiljatelja (visokog učilišta/, ali sadržaj ovog predloška čine minimalni zahtjevi ]

[Puni službeni naziv ustanove pošiljatelja i Erasmus kod, ako se primjenjuje]

Adresa: [puna službena adresa]

U nastavku "ustanova", za potrebe potpisivanja ovog ugovora, zastupana po [prezime, ime i funkcija] s jedne strane i

Gdin/Gđa [Prezime i ime sudionika]

Datum rođenja: Državljanstvo:

Adresa: [puni naziv službene adrese]

Telefon: E-pošta:

Spol: [M/Ž] Akademska godina: 20../20..

Razina studija: [prvi ciklus/drugi ciklus/treći ciklus/kratki ciklus]

Predmetno područje: [akademski stupanj u ustanovi pošiljatelju] Kod: [ISCED-F kod]

Broj završenih godina u visokom obrazovanju:

Sudionik s: financijskom potporom iz EU sredstava 

 bez financijske potpore iz EU sredstava 

 financijskom potporom iz EU sredstava u kombinaciji s danima bez financijske potpore iz EU

 sredstava 

Financijska potpora uključuje:

Potporu za posebne potrebe 

Potporu za sudionika u nepovoljnom položaju [studenti čiji redoviti mjesečni prihodi po članu zajedničkog kućanstva ne prelaze 60% proračunske osnovice koja se utvrđuje svake godine odgovarajućim propisom ] 

[Za sve sudionike koji primaju financijsku potporu iz EU sredstava, osim onih koji NEMAJU financijsku potporu iz EU sredstava].

Bankovni račun na koji financijska potpora treba biti uplaćena:

Vlasnik bankovnog računa (ukoliko to nije sudionik):

Naziv banke:

Broj odobrenja/BIC/SWIFT: Broj računa/IBAN:

U nastavku “sudionik” s druge strane, su suglasni oko dolje navedenih Uvjeta i Privitaka koji čine sastavni dio ugovora ("ugovor"):

Privitak I [Ustanova treba odabrati] Sporazum o učenju za Erasmus+ mobilnost u svrhu studija/Sporazum o učenju za Erasmus+ mobilnost u svrhu stručne prakse/ Sporazum o učenju za Erasmus+ mobilnost u svrhu studija i stručne prakse.

Privitak II Opći uvjeti

Privitak III Erasmus studentska povelja

Odredbe navedene u ugovoru o dodjeli financijske potpore imaju prednost u odnosu na sve Privitke.

[Nije obvezno stavljati u optjecaj dokumente s originalnim potpisima za Privitak I ovog dokumenta: skenirane kopije potpisa te elektronski potpisi također mogu biti prihvaćeni, ovisno o nacionalnom zakonodavstvu.]

POSEBNI UVJETI

 ČLANAK 1 – PREDMET UGOVORA

1.1 [ustanova/] je dužna pružiti potporu sudioniku za provođenje aktivnosti mobilnosti za [studij/ stručnu praksu/ studij i stručnu praksu] u okviru programa Erasmus+

1.2 Sudionik prihvaća financijsku potporu u iznosu navedenom u članku 3.1 te na sebe preuzima provedbu aktivnosti mobilnosti za [studij/ stručnu praksu/ studij i stručnu praksu] kako je navedeno u Privitku I.

1.3. Svaka izmjena ili dopuna ovom ugovoru mora biti zatražena i usuglašena od obje ugovorne stranke u obliku službenog pismena ili elektronskom porukom.

ČLANAK 2 – STUPANJE NA SNAGU I TRAJANJE MOBILNOSTI

2.1 Ugovor stupa na snagu s datumom potpisivanja zadnje od dviju stranaka.

2.2 Razdoblje mobilnosti će započeti najranije [datum] i završiti najkasnije [datum]. Početkom razdoblja mobilnosti će se smatrati prvi dan kada je sudionik obvezan biti nazočan u organizaciji primatelju. [Ustanova/organizacija odabire ovu opciju za sudionike koji će sudjelovati na jezičnom tečaju kojeg organizira neka druga organizacija, osim ustanove/organizacije primatelja, a koji je relevantan dio razdoblja mobilnosti u inozemstvu:] Datumom početka razdoblja mobilnosti u inozemstvu se smatra prvi dan pohađanja jezičnog tečaja izvan organizacije primatelja]. Datumom završetka će se smatrati posljednji dan kada je sudionik obvezan biti nazočan u organizaciji primatelju.

2.3 Sudionik će primiti financijsku potporu iz EU sredstava za […] dana [ako sudionik ima financijsku

 potporu iz EU sredstava: ovaj broj dana bit će jednak trajanju razdoblja mobilnosti; Ustanova treba odabrati ako se primjenjuje:] ukoliko sudionik ima djelomičnu financijsku potporu iz EU sredstava tj. financijsku potporu iz EU sredstava u kombinaciji s danima bez financijske potpore iz EU sredstava: ovaj broj dana odgovarat će onom dijelu razdoblja mobilnosti koji je pokriven financijskom potporom iz EU sredstava, koja treba biti dodijeljena najmanje za minimalno propisano trajanje razdoblja u inozemstvu, 2 mjeseca za stručnu praksu i 3 mjeseca za studij; ukoliko se radi o sudioniku bez financijske potpore za čitavo razdoblje: ovaj broj dana treba iznositi 0] dana.

2.4 Ukupno trajanje razdoblja mobilnosti, uključujući prethodno sudjelovanje u potprogramu Erasmus Programa za cjeloživotno učenje neće trajati dulje od 12 mjeseci po razini studija.

2.5 Zahtjevi prema ustanovi za produljenje razdoblja boravka u okviru navedenom u članku 2.4 moraju biti poslani najmanje mjesec dana prije završetka razdoblja mobilnosti.

2.6 Prijepis ocjena ili Potvrda o stručnoj praksi (ili izjava u privitku ovih dokumenata) potvrdit će datume početka i završetka trajanja razdoblja mobilnost.

ČLANAK 3 – FINANCIJSKA POTPORA

3.1 Financijska potpora kojom se sufinancira razdoblje mobilnosti iznosi […] EUR što odgovara iznosu od […] EUR za 30 dana.

3.2 Konačni iznos za razdoblje mobilnosti utvrdit će se množenjem broja dana/mjeseci mobilnosti navedenog u članku 2.3 sa stopom koja se primjenjuje po danu/mjesecu za zemlju primatelja, kako je navedeno u članku 3.1. U slučaju nepunih mjeseci, iznos financijske potpore se obračunava množenjem broja dana u nepunom mjesecu s 1/30 mjesečnog paušalnog jediničnog troška.

3.3 Naknada troškova nastalih vezano za posebne potrebe, kada se primjenjuje, temeljit će se na dokaznoj dokumentaciji koju dostavi sudionik.

3.4 Financijska potpora ne može se koristiti za pokrivanje sličnih troškova koji su već financirani iz sredstava Unije.

3.5 Bez obzira na članak 3.4, financijska potpora je kompatibilna s bilo kojim drugim izvorom financiranja uključujući prihod koji bi sudionik mogao ostvarivati radeći uz studij/stručnu praksu sve dok provodi aktivnosti predviđene u Privitku I.

3.6 Financijska potpora ili dio iste mora biti vraćen ako se sudionik ne pridržava odredbi ugovora. Međutim, povrat sredstava neće biti tražen u slučaju kada je sudionik bio spriječen u izvršavanju planiranih aktivnosti u inozemstvu, kako je navedeno u Privitku I, zbog slučaja više sile. Ustanova pošiljatelj je obvezna prijaviti takve slučajeve, a NA ih mora odobriti.

ČLANAK 4 – PLAN ISPLATE

4.1 U roku od 30 kalendarskih dana od potpisivanja ugovora od strane obje ugovorne stranke, a ne kasnije od datuma početka razdoblja mobilnosti ili po primitku potvrde o dolasku , sudioniku će se isplatiti predujam koji čini [između 70% i 100%] iznosa navedenog u Članku 3. Ukoliko sudionik nije pravovremeno dostavio dokaznu dokumentaciju u skladu s rokom kojeg je odredila ustanova pošiljatelj, iznimno se može prihvatiti zakašnjela isplata predfinanciranja.

4.2 Ako je isplata iznosa navedenog u članku 4.1 niža od 100% maksimalnog iznosa financijske potpore, ispunjavanje online EU upitnika će se smatrati zahtjevom sudionika za isplatu preostalog iznosa financijske potpore. Ustanova ima 45 kalendarskih dana za isplatu preostalog iznosa ili izdavanja naloga za povrat ukoliko isti dospijeva.

ČLANAK 5 – OSIGURANJE

5.1 Sudionik mora imati odgovarajuće osiguranje.[ustanova je dužna dodati klauzulu ovom ugovoru kako bi se omogućila nedvojbena informiranost sudionika o pitanjima vezanima za osiguranja, u svakom je slučaju u klauzuli potrebno naglasiti što je obvezno ili preporučljivo. Što se tiče obveznog osiguranja, mora biti navedena odgovorna osoba koja uzima osiguranje (za studij: ustanova ili sudionik, a za stručnu praksu: organizacija primatelj, organizacija pošiljatelj ili sudionik) . Sljedeći podaci su neobvezni, ali su preporučljivi: broj osiguranja/referenca i osiguravajuće društvo. Ovo uvelike ovisi o zakonskim i administrativnim odredbama u zemlji pošiljatelju i primatelju.]

5.2 [Za studij i stručnu praksu] Potvrda o ugovorenom **zdravstvenom osiguranju** mora biti uključena u ovaj ugovor. [*Osnovno zdravstveno osiguranje obično pokriva nacionalni zavod za zdravstveno osiguranje sudionika i tijekom razdoblja njegovog/njenog boravka u drugoj zemlji EU putem Europske iskaznice zdravstvenog osiguranja. Međutim, Europska iskaznica zdravstvenog osiguranja ili privatno osiguranje ne pokriva sve i može biti nedostatna, posebice u slučaju povratka u domovinu ili specifične medicinske intervencije. U tom slučaju može biti korisno dodatno privatno osiguranje. Odgovornost je ustanove pošiljatelja osigurati informiranost sudionika o pitanjima vezanim za zdravstveno osiguranje.*]

5.3 [Barem za stručnu praksu] Potvrda o ugovorenom **osiguranju od odgovornosti** (koje pokriva štetu koju sudionik prouzroči na radnom mjestu [/mjestu studiranja ako je isto namijenjeno za studij]) te način na koji je osiguranje ugovoreno moraju biti navedeni u ovom ugovoru.

[*Osiguranje od odgovornosti pokriva štete koje je prouzročio sudionik tijekom svog boravka u inozemstvu (neovisno o tome je li se nalazio na radnom mjestu ili ne). Postoje različiti načini ugovaranja osiguranja od odgovornosti u različitim zemljama uključenim u transnacionalnu mobilnost u svrhu stručne prakse. Osobe na stručnoj praksi pritom riskiraju mogućnost da neće biti osigurane. Stoga je odgovornost ustanove pošiljatelja provjeriti postoji li obvezno osiguranje od odgovornosti koje pokriva najmanje štete nastale na radnom mjestu koje je izazvao sudionik. U Privitku I je pojašnjeno je li ovakvo osiguranje pokriva organizacija primatelj ili ne. Ukoliko takvo osiguranje nije obvezno sukladno nacionalnim propisima, isto se ne može nametnuti organizaciji primatelju.*]

5.4 [Barem za stručnu praksu] Potvrda o ugovorenom **osiguranju od nezgode** vezano za zadaće sudionika (koje pokriva najmanje štete koje sudionik izazove na radnom mjestu [/mjestu studiranja ukoliko je isto predviđeno za studij]) te način na koji je osiguranje ugovoreno moraju biti navedeni u ovom ugovoru.

 [O*vo osiguranje pokriva pretrpljene štete nastale kao rezultat nesreće na radu. U mnogim su zemljama zaposlenici osigurani protiv takvih nesreća. Međutim, opseg pokrića za osobe na stručnoj praksi u transnacionalnim aktivnostima u okviru istog osiguranja može se razlikovati među zemljama uključenim u transnacionalne programe mobilnosti u svrhu učenja. Odgovornost je ustanove pošiljatelja provjeriti je li ugovoreno osiguranje od nesreće na radu. U Privitku I je pojašnjeno je li ovakvo osiguranje pokriva organizacija primatelj ili ne. Ukoliko organizacija primatelj ne omogućava takvo osiguranje (a koje ne može biti nametnuto sukladno nacionalnim propisima u zemlji primatelju), organizacija pošiljatelj je dužna pobrinuti se za osiguranje sudionika koje će ugovoriti ustanova pošiljatelj ( na dobrovoljnoj osnovi kao dio upravljanja kvalitetom) ili sam sudionik*)].

ČLANAK 6 – ONLINE JEZIČNA POTPORA [Primjenjuje se samo na mobilnosti koje počinju nakon 1. listopada 2014. godine za jezike koji su dostupni u online alatu]

6.1. Sudionik je dužan provesti online procjenu jezičnih kompetencija prije i po završetku razdoblja mobilnosti, ukoliko je glavni jezik podučavanja ili radni jezik engleski, francuski, njemački, talijanski i španjolski, nizozemski ili kadgod je dogovoreno ustanovom pošiljateljem, izuzev izvornih govornika. Sudionik je dužan odmah obavijestiti ustanovu koordinatora ukoliko nije u mogućnosti provesti online procjenu.

6.2 [Neobvezno] Sudionik je dužan pratiti online tečaj na [navesti jezik] jeziku kako bi se najbolje pripremio za razdoblje mobilnosti u inozemstvu, koristeći licencu. Sudionik je obvezan odmah obavijestiti ustanovu koordinatora ukoliko nije u mogućnosti pratiti online tečaj.

6.3 [Neobvezno] Isplata zadnjeg obroka financijske potpore ovisi o izvršenju obvezne online jezične procjene na kraju mobilnosti.

ČLANAK 7 – EU UPITNIK

7.1. Sudionik je dužan ispuniti online EU upitnik nakon razdoblja mobilnosti u inozemstvu najkasnije 30 kalendarskih dana od datuma kada je pozvan ispuniti upitnik.

 Od korisnika koji ne ispune online EU upitnik, njihova ustanova pošiljatelj može tražiti povrat isplaćene EU financijske potpore djelomično ili u cijelosti.

7.2. Sudionicima može biti poslan dodatni online upitnik koji uključuje cjelovito izvješće vezano uz pitanje priznavanja razdoblja mobilnosti.

ČLANAK 8 – MJERODAVNO PRAVO I NADLEŽNI SUD

8.1 Ugovor je reguliran zakonima i drugim propisima Republike Hrvatske kao mjerodavnim pravom.

8.2 Nadležni sud određen u skladu s mjerodavnim nacionalnim pravom jedini je ovlašten za rješavanje sporova između ustanove i korisnika koji se odnose na tumačenje, primjenu ili valjanost ovog Ugovora, ukoliko se takav spor ne može riješiti dogovorno.

POTPISI

Za sudionika Za ustanovu/organizaciju

[prezime/ime] [prezime / ime / funkcija]

[potpis] [potpis]

U [mjesto], [datum] U [mjesto], [datum]

**Privitak I**

**Sporazum o učenju za Erasmus+ mobilnost u svrhu studija i stručne prakse**

**Privitak II**

**OPĆI UVJETI**

**Članak 1: Odgovornost**

Svaka stranka ovog ugovora je dužna osloboditi drugu od građanskopravne odgovornosti za štetu koju je pretrpjela ona ili njeni zaposlenici, a koja je nastala kao posljedica provedbe ovog ugovora, pod uvjetom da nastala šteta nije rezultat ozbiljnog i namjernog nepropisnog ponašanja od strane druge stranke ili njenih zaposlenika.

Nacionalna agencija iz Republike Hrvatske, Europska komisija ili njihovo osoblje neće se smatrati odgovornim u slučaju odštetnog zahtjeva proizašlog iz ovog ugovora, a koji se odnosi na štetu nastalu tijekom provedbe razdoblja mobilnosti. Sukladno tome, Nacionalna agencija iz Republike Hrvatske ili Europska komisija neće razmatrati zahtjeve za naknadu štete proizašle iz odštetnog zahtjeva.

**Članak 2: Raskid ugovora**

U slučaju neispunjenja neke od obveza proizašlih iz ovog ugovora od strane sudionika, neovisno o posljedicama koje su zato predviđene mjerodavnim pravom, ustanova ima zakonsko pravo raskinuti ili otkazati ugovor bez dodatnih pravnih formalnosti ukoliko sudionik nije poduzeo nikakve radnje u roku od mjesec dana od primitka obavijesti poslane preporučenom poštom.

Ako sudionik raskine ugovor prije završetka ugovornog razdoblja ili ako ne poštuje ugovor u skladu s pravilima, dužan je refundirati već uplaćeni iznos financijske potpore.

U slučaju raskida ugovora od strane sudionika zbog “više sile”, odnosno nepredvidive izvanredne situacije ili događaja izvan kontrole sudionika, koja se ne može pripisati propustu ili nemaru s njegove strane, sudionik će imati pravo primiti iznos financijske potpore koji odgovara stvarnom trajanju razdoblja mobilnosti, kako je navedeno u članku 2.2. Sva preostala sredstva moraju se refundirati osim ako se ne dogovori drugačije s organizacijom pošiljateljem.

**Članak 3: Zaštita podataka**

Svi osobni podaci sadržani u ugovoru bit će obrađeni u skladu s Uredbom (EC) br. 45/2001 Europskog parlamenta i Vijeća o zaštiti pojedinaca u pogledu obrade osobnih podataka od strane institucija i tijela EU te u pogledu slobodnog kretanja takvih podataka. Takvi podaci mogu biti obrađivani samo vezano za provedbu te nastavak i praćenje ugovora od strane ustanove pošiljatelja, Nacionalne agencije i Europske komisije, ne dovodeći u pitanje mogućnost prosljeđivanja podataka tijelima koja su nadležna za inspekciju i reviziju u skladu sa zakonodavstvom EU (Europski revizorski sud ili Europski ured za borbu protiv prijevara (OLAF)).

Sudionik ima pravo, na pismeni zahtjev, dobiti pristup svojim osobnim podacima i ispraviti svaki nepotpuni ili netočni podatak. Sva pitanja koja se tiču obrade njegovih/njenih podataka, sudionik treba uputiti ustanovi pošiljatelju i/ili nacionalnoj agenciji. Sudionik može uložiti žalbu na obradu svojih osobnih podataka Agenciji za zaštitu osobnih podataka vezano za korištenje tih podataka od strane ustanove pošiljatelja ili Europskom nadzorniku zaštite podataka vezano za korištenje podataka od strane Europske komisije.

**Članak 4: Provjere i revizije**

Stranke ugovora se obvezuju dostaviti sve detaljne podatke koje zatraže Europska komisija, Nacionalna agencija iz Republike Hrvatske ili bilo koje drugo vanjsko tijelo ovlašteno od strane Europske komisije ili Nacionalne agencije iz Republike Hrvatske u svrhu provjere propisne provedbe razdoblja mobilnosti i odredbi ovog ugovora.